

**VILNIAUS RAJONO SAVIVALDYBĖS KONTROLĖS IR AUDITO TARNYBA**

**REKOMENDACIJŲ ĮGYVENDINIMO ATASKAITA**

**SAVIVALDYBĖS KONTROLĖS IR AUDITO TARNYBOS PATEIKTŲ FINANSINIO IR VEIKLOS AUDITŲ REKOMENDACIJŲ, KURIŲ ĮGYVENDINIMO TERMINAS NUMATYTAS 2023 M. ĮGYVENDINIMAS**

2024 m. kovo 28 d. Nr. PA - 1

Vilnius

Su ataskaita galima susipažinti
interneto puslapyje [www.vrsa.lt](http://www.vrsa.lt)

Patikrinimą atliko: vyr. specialistė Ilona Rackiewicz

**ĮŽANGA**

Vilniaus rajono savivaldybės kontrolės ir audito tarnyba (toliau – Tarnyba) audito rekomendacijų pateikimą ir įgyvendinimo stebėsenos procesą vykdo vadovaudamasi savivaldybės kontrolieriaus patvirtintu Tvarkos aprašu[[1]](#footnote-1).

Audito rekomendacijų įgyvendinimo stebėsenos tikslai:

* didinti Tarnybos veiklos veiksmingumą (rezultatyvumą);
* stebėti ir stiprinti audito poveikį (efektą);
* stiprinti savivaldybės kontrolieriaus atskaitingumą Savivaldybės tarybai ir visuomenei už vykdomos veiklos rezultatus.

Ataskaitoje pateikiami 2023 m. fiksuoti finansinio ir veiklos auditų rekomendacijų stebėsenos duomenys apie 2022-2023 m. teiktas rekomendacijas.

Tarnyba, teikdama pastebėjimus ir rekomendacijas, siekia didinti viešojo sektoriaus efektyvumą ir jo kuriamą naudą visuomenei. Pateikus audito rekomendacijas, audituojamieji subjektai patys pasirenka, susiplanuoja ir su Tarnyba aptaria terminus ir priemones teiktoms rekomendacijoms įgyvendinti taip, kad jų priimti sprendimai ir rekomendacijų įgyvendinimas prisidėtų prie viešojo sektoriaus pokyčių, efektyvesnio Savivaldybės biudžeto ir turto valdymo, vidaus kontrolės sistemos tobulinimo ir viešojo valdymo gerinimo.

2023-02-21 d. buvo atliekamas patikrinimas, dėl 2020-2022 m. 5 veiklos ir 1 atitikties auditų rekomendacijų ir priemonių įgyvendinimo. Patikrinimo metu vieno veiklos audito rekomendacijų ir priemonių įgyvendinimo terminas nebuvo pasibaigęs, kito veiklos audito rekomendacijos ir priemonės buvo neįgyvendintos, dėl to šio patikrinimo metu analizuojamas šių veiklos auditų rekomendacijų ir priemonių įgyvendinimas. Taip pat 2022 m. atlikto finansinio veiklos audito, kurio rekomendacijų ir priemonių įgyvendinimo terminas nustatytas iki 2023-12-31 d.

**Patikrinimo objektas:** Savivaldybės kontrolės ir audito tarnybos veiklos, finansinio auditų teiktų rekomendacijų įgyvendinimas.

**Patikrinimo tikslas:** Įvertinti ar rekomendacijos, kurių įgyvendinimo terminas plane ar pratęsimo rašte numatytas 2023 m., įvykdytos.

**Patikrinimo laikotarpis:** rekomendacijų ir priemonių kurių įgyvendinimo terminas numatytas 2023 m.

*Šių auditų metu buvo pateikta 16 rekomendacijų ir joms įgyvendinti 18 priemonių. 2024-03-26 d. įgyvendinta 13 priemonių, iš dalies įgyvendinta - 1, laukiama įgyvendinimo, nes terminas pratęstas - 2, neįgyvendinta - 2.*

1. **„VILNIAUS RAJONO SAVIVALDYBĖS NEKILNOJAMOJO TURTO VALDYMAS“ VEIKLOS AUDITO REKOMENDACIJŲ, KURIOS NEBUVO ĮGYVENDINTOS PO 2023-04-19 D. PATIKRINIMO NUSTATYTU TERMINU, ĮGYVENDINIMO REZULTATAS 2024-01-29 D.**

**5**

|  |  |  |  |
| --- | --- | --- | --- |
| **Audito metu nustatyta** | **Neįgyvendintos rekomendacijos ir įgyvendinimo priemonės**  | **Terminas pratęstas (data, įsakymas)** | **Įgyvendinimo rezultatas 2024-01-29 d.** |
| 2018-11-30 VRSA Tarybos sprendimu Nr. T3-360 buvo patvirtinta NTVS. NT valdymo kryptys turi apimti visus NT valdytojus (77 biudžetines įstaigas; 1 Savivaldybės įmonės; 2 Savivaldybės UAB). VRS tarybos sprendime dėl NTVS įgyvendinimo NT valdytojų lygmeniu nedetalizuota, bei norminių teisės aktų. Tarybos sprendimo vykdymas nekontroliuojamas, už jį neatsiskaitoma. | **Rekomendacija.** Numatyti priemones, procedūras, kad NT valdytojai dalyvautų ir vykdytų SNTVS. Siekiant valdyti NT tenkinant visuomenės poreikius, numatyta priemonė: parengti įsakymą dėl SNTVS vykdymo.  |  | **Neįgyvendinta.** Įsakymas, dėl Savivaldybės nekilnojamojo turto valdymo strategijos vykdymo neparengtas. |
| Pagal  LR Valstybės ir savivaldybių turto valdymo, naudojimo ir disponavimo juo 2014-03-25 įstatymo Nr. XII-802 (su vėlesniais pakeitimais) 16 str. 3 d. „Savivaldybei nuosavybės teise priklausančio turto valdymo, naudojimo ir disponavimo juo ataskaitą rengia Savivaldybės administracija Savivaldybės tarybos nustatyta tvarka“. VRS taryba 2015-02-19 patvirtino Turto ataskaitos rengimo ir teikimo tvarkos aprašą Nr. T3-46 (labiau turto apskaitos ataskaitą), bet ne Savivaldybei nuosavybės teise priklausančio turto valdymo, naudojimo ir disponavimo juo ataskaitos aprašą. Ataskaitoje turėtų būti pateikiami duomenys apie savivaldybės nekilnojamojo turto apimtis, jo išlaikymo sąnaudas, turto valdymo efektyvumo rodiklius ir jų palyginimą, taip pat informacija apie NT sandorius ir jų būklę bei nekilnojamojo turto panaudojimą. Tai galima būtų panaudoti NT valdymo sprendimams priimti. | **Rekomendacija.** Numatyti procedūras dėl Savivaldybei nuosavybės teise priklausančio turto ataskaitos duomenų paruošimo, kad galima būtų ja pasinaudoti priimant SNT valdymo sprendimus.Siekiant veiklos efektyvumo, numatyta priemonė: patikslinti Savivaldybei nuosavybės teise priklausančio turto valdymo, naudojimo ir disponavimo juo ataskaitos rengimo tvarkos aprašą, bei tikslinti kokia informacija turi būti teikiama. | -*pratęsta iki* 2024-12-31 (VRSA ekonomikos ir turto skyriaus raštas Nr. A33(6)-1). | **Laukiama įgyvendinimo (terminas pratęstas).** 2024-01-29 d.Savivaldybei nuosavybės teise priklausančio turto valdymo, naudojimo ir disponavimo juo ataskaitos rengimo tvarkos aprašas nepatikslintas. Nuo 2023 m. pradėta diegti nauja apskaitos sistema, ir planuojama integruoti turto modulį. Iki 2024 m. pabaigos planuojama pakeisti tvarką. |

1. **„VIEŠŲJŲ PIRKIMŲ ORGANIZAVIMAS SAVIVALDYBĖS ADMINISTRACIJOJE IR SENIŪNIJOJE“ VEIKLOS AUDITO REKOMENDACIJŲ, KURIŲ ĮGYVENDINIMO TERMINAS PRATĘSTAS 2023 M. ĮGYVENDINIMO REZULTATAS 2024-01-29 D.**

|  |  |  |  |
| --- | --- | --- | --- |
|  **Audito metu nustatyta** | **Rekomendacijos ir įgyvendinimo priemonės, kurių terminas pratęstas** | **Terminas pratęstas (data, įsakymas, priežastis)** | **Priemonių įgyvendinimo rezultatas, po pratęsimo 2024-01-29 d.** |
| Vykdant pirkimus VRSA vadovaujasi Kokybės vadybos sistemos procedūros „Pirkimas“ aprašymu. Šis aprašas nėra patvirtintas direktoriaus įsakymų. Viešųjų pirkimų įstatymas dažnai besikeičiantis dokumentas, todėl atliekamų procedūrų procesai turi būti peržiūrimi ir atnaujinami. Savivaldybės administracijos „Pirkimo“ procedūros neaktualizuotos, procesai neatnaujinti. Dėl to, kad organizacijos periodiškai neperžiūri savo vykdomo proceso „Pirkimas“, pats procesas netobulėja | **Rekomendacija.** Aktualizuoti pirkimų organizavimo ir vykdymo teisinį reglamentavimą. Tobulinti viešųjų pirkimų planavimą.Siekiant užtikrinti efektyvų viešųjų pirkimų organizavimą, numatyta priemonė: atnaujinti pirkimų organizavimo ir vykdymo taisykles (kokybės proceso „Pirkimas“ procedūras). Taisykles patvirtinti administracijos direktoriaus įsakymu. | Nustatytas terminas iki 2022 m. IV ketv. -*pratęsta iki* 2023-06-20 (pratęsimo pagrindas dinamiškai besikeičiančios situacijos viešųjų pirkimų srityje Administracijos direktoriaus 2023-01-12 įsakymas Nr. A33(1)-306), -*pratęsta iki 2024-01-31* (pratęsimo pagrindas dinamiškai besikeičiančios situacijos viešųjų pirkimų srityje AD įsakymas 2024-01-11 Nr. G-53).Įgyvendinta: 2024-01-15 | **Įgyvendinta (stebėsena baigta).** Siekiant tobulinti viešųjų pirkimų planavimą buvo atnaujintas ir patvirtintas 2024-01-15 VRSA direktoriaus įsakymu Nr. A27(1)-24 VRSA pirkimų organizavimo ir vykdymo tvarkos aprašas. Šioje tvarkoje aprašytos proceso „Pirkimas“ etapai, tokie kaip: * pirkimo iniciavimo ir pasirengimo jam etapas;
* pirkimų planavimo etapas;
* pirkimų vykdymo etapas;
* pirkimo sutarties sudarymo etapas ir kiti.
 |
|  Pagal kokybės vadybos sistemos 6.70 86 p., nustatyta, kad pirkimo sutarties vykdymas terminų laikymosi koordinavimą (organizavimą) ir kt. atlieka pirkimo sutartį kuruojantis asmuo. Atsakingas darbuotojas paskiriamas Administracijos direktoriaus atskiru įsakymu. Audito metu nepavyko įsitikinti kuom skiriasi kuruojantis ir atsakingas asmuo. Neaišku kas kokia forma įvertiną konkrečią sutartį ir pagal kokius rodiklius, kriterijus. Trūksta pirkimo sutarčių rezultatų įvertinimo.2. Ne aišku kas ir kokia forma įvertina konkrečią pirkimo sutartį ir pagal kokius rodiklius, kriterijus. | **Rekomendacija.** Įpareigoti atsakingus už sutarčių vykdymą vertinti pasiektą rezultatą.1.Numatyta priemonė: pirkimų organizavimo taisyklėse (atnaujintame procedūros „Pirkimas“ dokumente) arba atskiru administracijos direktoriaus įsakymu, nustatyti pareigą atsakingiems už sutarčių vykdymą asmenims vertinti pasiektą rezultatą. 2. Numatyta priemonė: kaupti informaciją apie sutarčių įgyvendinimą pagal pasirinktus vertinimui kriterijus. Atitinkamą informaciją (pagal kalendorinius metus) kaupti ir sisteminti atskirame elektroniniame dokumente, patalpintame serveryje. | 1.Terminas nustatytas iki 2022 m. I ketv. **-***pratęsta iki* 2023-06-20 (pratęsimo pagrindas dinamiškai besikeičiančios situacijos viešųjų pirkimų srityje AD įsakymas 2023-01-12 Nr. A33(1)-360);*-pratęsta iki 2024-01-31* (pratęsimo pagrindas dinamiškai besikeičiančios situacijos viešųjų pirkimų srityje AD įsakymas 2024-01-11 Nr. G-53).2.Terminas nustatytas iki2022 m. IV ketv., *-pratęsta iki* 2023-06-20 (pratęsimo pagrindas dinamiškai besikeičiančios situacijos viešųjų pirkimų srityje AD įsakymas 2023-01-12 Nr. A33(1)-360); -*pratęsta iki 2024-01-31* (pratęsimo pagrindas dinamiškai besikeičiančios situacijos viešųjų pirkimų srityje AD įsakymas 2024-01-11 Nr. G-53).Įgyvendinta: 2024-01-15 | **1. Įgyvendinta (stebėsena baigta).** 2024-01-15 VRSA direktoriaus įsakymu Nr. A27(1)-24 patvirtintame VRSA pirkimų organizavimo ir vykdymo tvarkos aprašo 6.81.1.p. numatyta, kad: *„už pirkimo sutarties vykdymą atsakingas asmuo, ne vėliau kaip per 15 kalendorinių dienų, įvykdžius ar nutraukus pirkimo sutartį, privalo įvertinti pasiektą rezultatą ir apie tai raštu informuoti Pirkimų administratorių. Pranešimas apie įvykdytą arba nutrauktą pirkimo sutartį teikiamas pagal formą F 4.6. Už pateiktos informacijos turinį ir teisingumą, taip pat jos pateikimą laiku atsako už pirkimo sutarties vykdymą atsakingas asmuo“.* **2. Įgyvendinta (stebėsena baigta).** Atskirame elektroniniame Excel dokumente kaupiama informacija apie sutarčių įgyvendinimą pagal patvirtintą 2024-01-15 VRSA direktoriaus įsakymu Nr. A27(1)-24 VRSA pirkimų organizavimo ir vykdymo tvarkos aprašą, kuriame numatyti sutarčių įgyvendinimo kriterijai (priedas Nr. 6): * galutinė sutarties vertė;
* sutarties įvykdymo terminas (laiku/įvykdymo terminas viršytas);
* prekės, paslaugos ar darbai atitiko techninei specifikacijai (atitikties rodiklis proc.);
* pirkimo sutarties rezultatas (pirkimo sutarties sėkmingumo įvertinimas) (rezultato įvertinimas skalėje nuo 1 iki 10);
* prekių, paslaugų, ar darbų kokybės vertinimas (rezultato įvertinimas skalėje nuo 1 iki 10 );
* pirkimų, kuriems taikytas kainos (sąnaudų) ir kokybės santykio ar sąnaudų kriterijus, vertės/skaičiaus dalis nuo visų pirkimų vertės/skaičiaus, proc.

Informacija už 2023 m. patalpinta serveryje (\\data\Viešųjų pirkimų skyrius\VIEŠIEJI PIRKIMAI\VPS VIDINIAI PROCESAI\Pagrindinės lentelės\Rodikliai\Sutarčių vertinimo rodikliai.xlsx) |

1. **„AR VILNIAUS RAJONO CENTRINĖS POLIKLINIKOS DANTŲ PROTEZAVIMO SKYRIAUS DARBO ORGANIZAVIMO SISTEMA TINKAMA IR UŽTIKRINA EFEKTYVIĄ VEIKLĄ“ VEIKLOS AUDITO REKOMENDACIJŲ, KURIŲ TERMINAS NEBUVO PASIBAIGĘS 2023-04-19 D. PATIKRINIMO METU ĮGYVENDINIMO REZULTATAS 2024-01-29 D.**

|  |  |  |  |
| --- | --- | --- | --- |
| **Audito metu nustatyta** | **Rekomendacijos ir įgyvendinimo priemonės, kurių įgyvendinimo terminas numatytas 2023 m.**  | **Terminas nesibaigęs, įgyvendinimo data** | **Priemonių įgyvendinimo rezultatas** |
|  VšĮ VRCPdantų protezavimo skyrius atskiro planavimo dokumento neturi: nėra aiškiai suformuluotų tikslų, užduočių ir rodiklių.  | **Rekomendacija.** Strateginiuose įstaigos dokumentuose numatyti ambicingus Dantų protezavimo skyriaus veiklos tikslus. Suformuluoti priemones, uždavinius, siektinus rodiklius, jų vertinimo kriterijus.Siekiant tobulinti Skyriaus veikla, numatytos priemonės:parengti Kokybės vadybos sistemos proceso aprašymo VRCP-ASP-04 „Dantų protezavimo paslaugos valdymas“ naują redakciją, kurioje pateikti dantų protezavimo skyriaus veiklos tikslus, priemones, uždavinius, siektinus rodiklius, darbo organizavimo, dokumentų pildymo įstaigos informacinėje sistemoje tvarką, rizikų valdymą, monitoringą.  | 1. Terminas iki 2023-03-15 Įgyvendinta 2023-03-15 | **Įgyvendinta (stebėsena baigta).** Siekiant tobulinti skyriaus veiklą atnaujintas ir patvirtintas 2023-03-13 VšĮ VRCP vyriausiojo gydytojo įsakymu Nr. V-108 „Kokybės vadybos sistemos proceso aprašymas VRCP-ASP-04 Dantų protezavimo paslaugos valdymas“ ir jame pateikta:2 p. pagrindinis proceso *tikslas/uždavinys* – atkurti paciento kramtymo funkciją. Kiti proceso *tikslai/uždaviniai/priemonės ir kriterijai*:* ne rečiau kai kartą metuose išsiaiškinti pacientų poreikius ir lūkesčius;
* siekti kuo didesnio pacientų pasitenkinimo lygio teikiamomis paslaugomis (vertinant anketinių apklausų duomenis – ne rečiau 80 proc. apklaustųjų patenkinti teikiamomis paslaugomis);
* paslaugas teikti vadovaujantis galiojančių teisės aktų reikalavimais, nuolat sekant jų pakeitimus ir papildymus;
* užtikrinti pilną dokumentuotą darbuotojų atliekamų veiksmų atsekamumą;
* užtikrinti medicininės dokumentacijos pildymo kokybę ir apimtis (elektronines formas pildyti 100 proc.);
* valdyti neatitiktis, nepageidaujamus įvykius ir rizikas;
* efektyviai naudoti išteklius;
* tobulinti sveikatos priežiūros specialistų kvalifikaciją.

*4 p. darbo organizavimo tvarka, kurioje numatyta kaip planuojamas darbas šiame Skyriuje.** DPS veiklą planuoja, organizuoja, koordinuoja odontologijos skyriaus vedėjas, kuris tiesiogiai pavaldus vyriausiojo gydytojo pavaduotojui PASP. DT – Skyriaus vyresnysis dantų technikas, kuris tiesiogiai pavaldus odontologijos skyriaus vedėjui.
* 4.1. p. Skyriaus darbuotojų darbo grafikus rengia ir darbo laiko apskaitos žiniaraščius pildo vyresnysis dantų technikas. Grafikai paskelbiami ne vėliau kaip prieš 7 dienas iki jų įsigaliojimo. Ne vėliau kaip po 5 val. suteikiama 30 min pietų pertrauka.
* 4.2 p. gydytojo dirbančio 1 et. Darbo krūviu, darbo dienos (pamainos) darbo laikas 7 val. 36 min (pacientų priėmimui 7 val., 36 min dokumentacijos pildymui). Pirminės konsultacijos sudaro 20 proc., pakartotinio 80 proc. apsilankymo langelių. Už tinkamą pacientų priėmimo laiką tinklelio VRCP sistemoje suformavimą atsakingas OS vedėjas. Gydytojo atostogos, kvalifikacijos kėlimo ir ligos dienos taip pat turi būti pažymėtos VRCP IS. Pacientui į priėmimą neatvykus tinklelyje žymima – neatvyko ir kiti aspektai.
* 4.3. p. ne rečiau kaip kartą į mėnesį OS vedėjo organizuojami susirinkimai. Protokolus pildo DPS vyresnysis DT. Po susirinkimo ne vėliau kaip po 3 d .d. susirinkimo protokolas turi būti išsiųstas darbuotojams.
* informacija pacientams: skelbiama stenduose, aplankuose, esančiuose registratūroje. Už aktualumą atsako OS vedėjas. Pacientams pateikiama ši informacija: LR pacientų teisių ir žalos sveikatai atlyginimo įstatymas; VšĮ VRCP kokybės politika.

VšĮ VRCP darbo ir vidaus tvarkos taisyklės; informacija apie nemokamas paslaugas ir galimybės jomis pasinaudoti; informacija apie specialistų profesinę kvalifikaciją, galimybę rinktis sveikatos priežiūros specialistą; pacientų skundų nagrinėjimo tvarką ir kt.5.5. p. *dokumentų pildymo informacinėje sistemoje tvarka,* kurioje numatyta:* pacientas norintis gauti dantų protezavimo paslaugą, gali registruotis Poliklinikos registratūroje pas GO, o pakartotinai – GO kabinete per IS „Med. IS“.
* elektroninę asmens sveikatos istorija – forma E025 pildo gydytojas odontologas po kiekvieno paciento apsilankymo, aprašydamas paciento nusiskundimus, objektyvius duomenis, atliktas procedūras ar etapinius protezo matavimus, korekcijas.
* užsakymas - sutartis, paciento valios forma, sutikimas mokamoms paslaugoms, sutikimas dantų protezavimui pildoma pradedant dantų protezavimo darbus. dokumentai skenuojama ir įkeliama prie paciento duomenų „VRCP IS“.
* jei pacientas turi teisę gauti dantų protezavimo paslaugas, kompensuojamas iš PSDF biudžeto lėšų, tuomet Skyriaus registratorė registruoja užsakymą „EVIS DP“ posistemį.

6. p. nurodyti rizikos valdymo etapai - rizikos identifikavimas, rizikos analizė ir rizikos stebėjimo ir jų atlikimo eiga, lentelės kaip atlikti ir kaip vertinti riziką.8. p. pateiktas proceso monitoringo planas, pagal kurį tikrinamas dantų protezavimo veiklos ir jos etapų eiga.Pavyzdys: Darbuotojų darbo krūviai🡪 analizuojami darbuotojų darbo krūviai🡪 pagal atliktų darbų apimtis🡪 ne rečiau kaip kartą per ketvirtį🡪 monitoringą atlieką OS vedėjas ir vyresnysis DT🡪 duomenis pateikiami Vyr. gydytojo pavaduotojui PASP. |
| Suformulavus kokybės tikslus, svarbu užtikrinti atsakomybę ir atskaitomybę už jų vykdymą, kad būtų galimybė gerinti Skyriaus veiklą.  | **Rekomendacija.** Užtikrinti atsakomybę ir atskaitomybę už tikslų vykdymą Siekiant geresnių veiklos rezultatų, numatyta priemonė: parengti naują kokybės vadybos sistemos proceso aprašymą VRCP-ASP-04 „Dantų protezavimo paslaugos valdymas“ kuriame numatyti atsakomybę ir atskaitomybę už dantų protezavimo skyriaus tikslų vykdymą. | Terminas iki 2023-03-15Įgyvendinta2023-03-15 | **Įgyvendinta (stebėsena baigta).** Siekiant geresnių veiklos rezultatų 2023-03-13 parengtas ir patvirtintas VšĮ VRCP vyriausiojo gydytojo įsakymu Nr. V-108 „Kokybės vadybos sistemos proceso aprašymas VRCP-ASP-04 Dantų protezavimo paslaugos valdymas“ kurio 3 p. aprašytas atsakomybės paskirstymas (atsakomybės sritis ir atsakinga darbuotojo pareigybė).1 pavyzdys: DPS paslaugų teikimo planavimas, organizavimas ir kontrolė už šią sritį atsakingas odontologijos skyriaus vedėjas.2 pavyzdys: darbo grafikų ir darbo laiko apskaitos žiniaraščių pildymas už šią sritį atsakingas dantų vyresnysis technikas.3 pavyzdys: dantų protezų gamyba už šią sritį atsakingi dantų technikai.4 pavyzdys: darbo vietos sutvarkymas prieš ir po paciento priėmimo už šią sritį atsakingas DPS odontologo pagalbininkas ir t.t. |
| Skyriaus veiklos rezultatas nuo 2018–2021 m. buvo neigiamas.  | **Rekomendacija.** Numatyti priemones veiklos rezultatams gerinti. Siekiant gerinti Skyriaus veiklos rezultatus, numatyta priemonė: parengti dantų protezų gaminimo tvarką. | Terminas iki 2023-03-15Įgyvendinta 2023-03-15 | **Įgyvendinta (stebėsena baigta).** Siekiant gerinti Skyriaus veiklos rezultatus parengti ir patvirtinti 2023-03-13 VšĮ VRCP vyriausiojo gydytojo įsakymu Nr. V-107 „Dėl dantų protezų gamybos aprašai“: * Pagal užsakymą gaminamų išimamų plokštelinių dantų protezų gamybos aprašas;
* Pagal užsakymą gaminamų išimamų lanko atraminių dantų protezų gamybos aprašas;
* Pagal užsakymą gaminamų neišimamų plastmasinių vainikėlių ir tiltinių dantų protezų gamybos aprašas;
* Pagal užsakymą gaminamų neišimamų ištisinių lietų metalinių įklotų/užklotų, vainikėlių ir tiltinių dantų protezų gamybos aprašas;
* Pagal užsakymą gaminamų individualių neišimamų ištisai lietų metalinių vainikėlių ir tiltinių protezų su akriline ar plastiko apdaila gamybos aprašas;
* Pagal užsakymą gaminamų individualių neišimamų ištisai lietų metalinių vainikėlių ir tiltinių protezų su akriline ar plastiko apdaila gamybos aprašas.
 |
| Darbo apmokėjimo nuostatuose numatytas normatyvas Dantų protezavimo skyriaus darbuotojų darbo užmokesčiui skirta 75 proc. einamąjį mėnesį gautų pajamų. Apskaičiuojant 2022 m. I pusmečio Skyriaus darbuotojų darbo užmokestį, kas mėnesį šių sąnaudų suma buvo mažesnė arba viršijo nustatytą normatyvą.  | **Rekomendacija.** Tobulinti darbo apmokėjimo nuostatus.  Siekiant veiklos efektyvumo, numatyta priemonė: pakoreguoti darbo apmokėjimo nuostatus. | Terminas iki 2023-03-15Įgyvendinta 2023-01-31 | **Įgyvendinta (stebėsena baigta).** Siekiant veiklos efektyvumo 2023-01-31 patobulinti ir patvirtinti VšĮ VRCP vyriausiojo gydytojo įsakymu Nr. V- 46 „Dėl viešosios įstaigos Vilniaus rajono centrinės poliklinikos darbuotojų darbo apmokėjimo nuostatai“ juose numatyti reikalavimai privalomi darbo užmokesčio pastoviajai daliai gauti dirbant 1 etatu:* dantų protezavimo skyriaus gydytojams odontologams priduoti darbų su medžiagomis už 9 418 Eur, tuomet pagrindinio darbo užmokesčio pastoviosios dalies koeficientas 2,71. Gydytojams pagrindinio darbo užmokesčio kintamoji dalis pradedama mokėti viršijus nustatytą pastoviosios dalies normatyvą, tai yra 25 proc. nuo priduotų darbų su medžiagomis.
* Dantų technikams priduoti darbų su medžiagomis už 7 086 Eur, tuomet pagrindinio darbo užmokesčio pastoviosios dalies koeficientas 1,9. Dantų technikams darbo užmokesčio kintamoji dalis pradedama mokėti viršijus nustatytą pastoviosios dalies normatyvą, tai yra 25 proc. nuo priduotų darbų su medžiagomis.

Kitų darbuotojų pagrindinio darbo užmokesčio pastoviosios dalies koeficientai ir kintamosios dalies dydžio nustatymo tvarka.* Skyriaus vedėjo pagrindinio darbo užmokesčio pastoviosios dalies koeficientas - 5. Kintamosios dalies dydis negali būti didesnis nei 40 proc. nuo pastoviosios dalies dydžio, priklauso nuo praėjusių metų vertinimo.
* gydytojo odontologo padėjėjo pagrindinio darbo užmokesčio pastoviosios dalies koeficientas 1,9. Kintamosios dalies dydis toks pat kaip Skyriaus vedėjo.
* vyresniojo techniko pagrindinio darbo užmokesčio pastovioji dalis siekia 50 proc. nuo Skyriaus vedėjo pastoviosios dalies ir 25 proc. skiriama - kintamajai daliai nuo pastoviosios dalies.

Dantų technikui, atliekančiam liejimo darbus, darbo užmokestis mokamas už faktiškai atliktus liejimo darbus: už lietą vainikėlį – 2,10 Eur, keramikinį vainikėlį – 2,62 Eur, kaištinį kultinį įklotą – 0,94, lietą klamerį – 0,94, atraminį lanką – 9,97 Eur, termoplastinio protezo presavimą – 36,75 Eur. |
| Gydytojų odontologų/ gydytojų odontologų ortopedų ir dantų technikų priduotų darbų normatyvai pastoviajai darbo užmokesčio daliai ir vedėjos kintamajai daliai gauti nepagrįsti. 2022 m. I pusm. gydytojų odontologų/ gydytojų odontologų ortopedų ir dantų technikų priduoti darbai viršijo normą nuo 2 iki 11 kartų. Taip pat nustatytas metinis priduotų darbų normatyvas gydytojų odontologų/ gydytojų odontologų ortopedų ir dantų technikų Skyriaus vedėjo darbo užmokesčio kintamajai daliai gauti – 2021 m. viršytas gydytojų odontologų/ gydytojų odontologų ortopedų – 2,5, dantų technikų – 4,2 karto. | **Rekomendacija.** Pagrįsti priduotų darbų normatyvusSiekiant veiklos efektyvumo, numatyta priemonė: darbo apmokėjimo nuostatuose nustatyti priduodamų darbų normatyvą gydytojams ir dantų technikams pastoviajai darbo užmokesčio daliai. | Terminas iki 2023-03-15Įgyvendinta 2023-01-31 | **Įgyvendinta (stebėsena baigta).** Siekiant veiklos efektyvumo 2023-01-31 patvirtinti VšĮ VRCP vyriausiojo gydytojo įsakymu Nr. V- 46 „Dėl viešosios įstaigos Vilniaus rajono centrinės poliklinikos darbuotojų darbo apmokėjimo nuostatai“ ir juose numatyti priduodamų darbų normatyvai pastoviajai darbo užmokesčio daliai, kurie pagristi ekonominiais skaičiavimais:* dantų protezavimo skyriaus gydytojams odontologams, dirbantiems 1 etato darbo krūviu – priduoti darbų (su medžiagomis) 9 418 Eur.
* dantų technikams, dirbantiems 1 etato krūviu – priduoti darbų (su medžiagomis) 7086 Eur.
 |
| Dokumentai, susiję su priduotais darbais, pildomi rankiniu būdu, darbai įrašyti ne į to mėnesio priduotus darbus. Kai kuriais 2021 m. mėnesiais dantų technikų priduoti darbai viršijo GO/GOO darbus, tai bylojo apie priduotų darbų kontrolės trūkumus. | **Rekomendacija.** Užtikrinti priduotų darbų atsekamumą, panaudojant IT galimybes. Siekiant užtikrinti priduotų darbų atsekamumą, numatyta priemonė: įstaigos informacinę sistemą pritaikyti priduotų darbų atsekamumui ir darbų paskirstymui. | Terminas iki 2023-03-15Įgyvendinta2023-03-15 | **Įgyvendinta (stebėsena baigta).** Siekiant užtikrinti priduotų darbų atsekamumą ir darbų paskirstymą informacinėje sistemoje „Med. IS“ sukurtas pacientų registracijos žurnalas „Dantų techniko paslaugų užsakymas“. |

1. **FINANSINIS AUDITAS: „VILNIAUS RAJONO SAVIVALDYBĖS 2022 METŲ KONSOLIDUOTŲJŲ ATASKAITŲ RINKINIO, SAVIVALDYBĖS BIUDŽETO IR TURTO NAUDOJIMO VERTINIMAS“ (2023-07-04 Nr. PA-3)**

|  |  |  |  |
| --- | --- | --- | --- |
| **Audito metu nustatyta** | **Rekomendacijos ir įgyvendinimo priemonės** | **Terminas**  | **Priemonių įgyvendinimo rezultatas** |
| * 10 ilgalaikio turto vienetų: Lavoriškių sporto aikštyno statybos darbai (90,15 tūkst. Eur), Privažiuojamojo kelio įrengimas Medininkų seniūnijos Juozapinės kaime (553,54 tūkst. Eur), Eismo saugos priemonių diegimas Pagirių seniūnijos Baltosios Vokės kaime (599,14 tūkst. Eur), Marijampolio UDC statybos darbai (372,00 tūkst. Eur), Medininkų multifunkcinės sporto aikštelės įrengimo darbai (133,96 tūkst. Eur), Mickūnų multifunkcinės sporto aikštelės įrengimo darbai (256,74 tūkst. Eur), Lietuvos tūkstantmečio poilsio parko sutvarkymas (296,51 tūkst. Eur), Pagirių seniūnijos Mažųjų ir Didžiųjų Lygainių poilsio zonos įrengimas (149,65 tūkst. Eur), Geisiškių vaikų globos namai (123,20 tūkst. Eur), Biatlono trasa Nemenčinės miesto sen. (229,38 tūkst. Eur), kurių darbai yra baigti ir objektai naudojami veikloje. Nesivadovaujant 12-ojo VSAFAS 78. p., užbaigų statybos objektų vertės nebuvo perkeltos iš nebaigtos statybos ir esminio pagerinimo sąskaitų į kitas atitinkamas ilgalaikio turto sąskaitas ir naujam turtui neskaičiavo nusidėvėjimo.
* užbaigti Glitiškių dvaro kapitalinio remonto darbai. Glitiškių dvaras tai kultūros paveldo vertybė, todėl nesivadovaujant 12-ojo VSAFAS 67.2 p. reikalavimais, jo kapitalinio remonto darbų išlaidos 2 678,19 tūkst. Eur turėjo būti pripažintos sąnaudomis tą ataskaitinį laikotarpį, kai jos buvo padarytos. VSS turto tikroji vertė turi būti koreguojama per ataskaitinį laikotarpį, gavus naujos informacijos apie reikšmingus tikrosios vertės pasikeitimus.
 | **1.1.Rekomendacija:** nustatyti kontrolės procedūras, kurios užtikrintų užbaigtų statybos darbų perkėlimą iš nebaigtos statybos sąskaitų grupės.Siekiant užtikrinti finansinių ataskaitų duomenų tikslumą, nustatyta priemonė:darbų užbaigimo aktai bus registruojami dokumentų valdymo sistemoje, į procesą bus įtrauktas Buhalterinės apskaitos skyrius. | Terminas2023-12-31 | **Neįgyvendinta.** VRSA Investicijų ir Statybos skyriaus darbuotojai neregistruoja dokumentų valdymo sistemoje darbų užbaigimo aktų, į procesą nėra įtrauktas Buhalterinės apskaitos skyrius.  |
| Administracija (Sužionių seniūnija) klaidingai atliko kultūros vertybės – buto tikrosios vertės tikslinimą. Dėl to FBA str.: A. II.8 ,,Kultūros ir kitos vertybės“ ir D. ,,Finansavimo sumos“ sumos 4,11 tūkst. Eur sumažintos. Vladislavo Sirokomlės muziejus, vadovaudamasis 12-ojo VSAFAS senos redakcijos 63 p. nuostatomis, nustatė kultūros vertybės - turizmo informacijos pastato tikrąją vertę pagal draudžiamąją vertę. Vilniaus krašto etnografinis ir Vladislavo Sirokomlės muziejai nesivadovavo 12-ojo VSAFAS reikalavimais, pagal kuriuos jeigu kilnojamųjų kultūros vertybių tikroji vertė nebuvo nustatyta nepriklausomų turto vertintojų, reikėjo remtis Muziejinių vertybių (eksponatų) vertinimo metodinėmis rekomendacijomis, pagal kurias vertinimą atlieką muziejaus komisijos. Vladislavo Sirokomlės muziejuje vertinimo komisija nebuvo sudaryta ir 173 vnt. eksponatų nebuvo įvertinti tikrąja verte. Vilniaus krašto etnografiniame muziejuje sudaryta komisija, bet 647 vnt. eksponatų neįvertino tikrąja verte. | **1.2.Rekomendacija:** kultūros vertybes apskaityti tikrąja verte.Siekiant užtikrinti finansinių ataskaitų duomenų tikslumą, nustatyta priemonė:sudaryti Komisijas vertybių vertinimui atlikti (iki 2023-09-30). Atlikti vertinimą/apskaityti (2023-12-31). | Terminas2023-12-31 | **Įgyvendinta iš dalies (stebėsena baigta).** Siekiant užtikrinti finansinių ataskaitų duomenų tikslumą: * Pagal 2024-01-12 Vladislovo Sirokomlės muziejaus direktoriaus raštą S-3 nekilnojamosios kultūros vertybės (turizmo informacijos pastatas) buvo įvertintas vidutine rinkos verte, kuri nustatyta vadovaujantis Nekilnojamojo turto registro tvarkaraščio subjekto atliekamo masinio vertinimo duomenimis.
* 2023-10-20 Vladislovo Sirokomlės muziejaus direktoriaus įsakymu Nr. V-10 buvo sudaryta komisija eksponatų (kilnojamųjų kultūros vertybių) tikrajai vertei nustatyti. Pagal 2023-12-20 Vladislavo Sirokomlės muziejaus rinkinių komplektavimo posėdžio protokolą K2023 komisija patvirtino 173 vnt. eksponatų (muziejaus kilnojamųjų kultūros vertybių), kurie sukomplektuoti į vieną apskaitos vienetą ir sudaro muziejaus pagrindinį fondą tikrąją verte, kuri yra 24 701,66 Eur.
* 2023-12-20 Vilniaus krašto etnografinio muziejaus direktoriaus įsakymą Nr. V-60 buvo sudaryta komisija eksponatų (kilnojamųjų kultūros vertybių) tikrajai vertei nustatyti. Pagal 2023-12-20 Vilniaus krašto etnografinio muziejaus direktoriaus patvirtintus „Muziejinių vertybių tikrosios vertės nustatymo aktus“ komisija apžiūrėjo muziejines vertybes ir nustatė jų tikrąją vertę, kuri yra 14 311,58 Eur.
* Administracija (Sužionių seniūnija) nepateikė patvirtinančių dokumentų, jog atliko kultūros vertybės - buto tikrosios vertės vertinimą ir apskaitė tikrąja verte.
 |
| Nustatyti atvejai, kai nesivadovaujama 11-ojo VSAFAS 12 p. reikalavimais:* automobilio draudimo suma iš karto buvo pripažinta sąnaudomis neregistruojant ateinančių laikotarpių sąnaudų (Vladislavo Sirokomlės muziejuje 0,20 tūkst. Eur; Vilniaus r. šeimos ir vaiko gerovės centre 0,35 tūkst. Eur; Vilniaus r. Maišiagalos Lietuvos didžiojo kunigaikščio Algirdo gimnazijoje 0,20 tūkst. Eur);
* Administracijoje (Šatrininkų seniūnijoje) vietinės reikšmės kelio remontui panaudotas žvyras – 3,93 tūkst. Eur ir kapinių tvoros remontui įsigytos medžiagos (tvorlentės) už 1,50 tūkst. Eur buvo priskirtos pagrindinės veiklos sąnaudų str. „Sunaudotų ir parduotų atsargų savikaina“, turėjo būti priskirtos str. „Paprastojo remonto ir eksploatavimo sąnaudos“. Dėl to VRA, 2022 m. gruodžio 31 d. duomenimis, str. B. IX. „Sunaudotų ir parduotų atsargų savikaina“ 5,43 tūkst. Eur padidintos sąnaudos, o str. B. VII. ,,Paprastojo remonto ir eksploatavimo sąnaudos“ 5,43 tūkst. Eur - sumažintos.
* Administracijoje (Nemėžio seniūnijoje) pirktų prekių 0,12 tūkst. Eur išlaidos priskirtos pagrindinės veiklos sąnaudų str. „Kitų paslaugų“ sąnaudos, turėjo būti priskirtos str. „Sunaudotų ir parduotų atsargų savikaina“. Dėl to VRA, 2022 m. gruodžio 31 d. duomenimis, str. B. XIII. „Kitų paslaugų“ sąnaudos 0,12 tūkst. Eur padidintos, o str. B. IX. „Sunaudotų ir parduotų atsargų savikaina“ 0,12 tūkst. Eur - sumažintos.
 | **1.3.Rekomendacija:** detalizuoti sąnaudų pripažinimą bei grupavimą.Siekiant užtikrinti finansinių ataskaitų duomenų tikslumą, nustatyta priemonė: paruošti rekomendacijas. | Terminas2023-12-31 | **Įgyvendinta (stebėsena baigta).** Siekiant užtikrinti finansinių ataskaitų duomenų tikslumą 2023-12-28 Vilniaus rajono savivaldybės administracijos direktoriaus įsakymu Nr. A27(1)-2451 buvo patvirtintas naujas Vilniaus rajono savivaldybės administracijos ir kitų biudžetinių įstaigų buhalterinės apskaitos vadovo 9 priedas „Sąnaudų apskaitos tvarkos aprašas“, kuriame detalizuotas sąnaudų pripažinimas ir grupavimas.  |
| Nustatyta, kad nesivadovaujama 2021-12-14 LR 2022 m. valstybės biudžeto ir savivaldybių biudžetų pajamų ir išlaidų klasifikacijos įstatymo Nr. XIV-745 13 str. 3 d. , kad Savivaldybės 2023 m. sausio 1 d. esantis įsiskolinimas (mokėtinos sumos, išskyrus sumas paskoloms grąžinti), turi būti ne didesnis už 2022 m. sausio 1 d. įsiskolinimą. Mokėtinų sumų, 2022 m. gruodžio 31 d. ataskaitos duomenimis, likutis 2022 m. sausio 1 d. (išskyrus sumas paskoloms grąžinti) buvo 947,80 tūkst. Eur, gruodžio 31 d. – 1 428,70 tūkst. | **2.Rekomendacija:** Numatyti priemones mokėtinoms sumoms mažinti.Siekiant užtikrinti finansinių ataskaitų duomenų tikslumą, nustatyta priemonė: įpareigoti Asignavimų valdytojus laikytis teisės aktų, kad įsipareigojimai metų pabaigoje neviršytų įsipareigojimų metų pradžioje.  |  | **Laukiama įgyvendinimo (terminas pratęstas).** Siekiant užtikrinti finansinių ataskaitų duomenų tikslumą 2023 m. asignavimų valdytojai ir darbuotojai buvo nuolat konsultuojami dėl teisės aktų pasikeitimų, vykdoma teisės aktų analizė, atnaujinami tvarkos aprašai. Informacija buvo teikiama asignavimų valdytojams, pristatoma ir aptariama švietimo įstaigų vadovų ir Administracijos skyrių pasitarimu metu. Informacinio pobūdžio raštai buvo siunčiami asignavimų valdytojams. 2024-03-25 d. nustatyti, ar 2024 m. sausio 1 d. mokėtinų sumų likutis nedidesnis už 2023 m. sausio 1 d. įsiskolinimą negalime dėl 2023 m. gruodžio mėn. įvykusios kibernetinės atakos, kurios metu sutriko daugelio informacinių sistemų veikla ir nėra prieigos prie duomenų. |
| Pagal 12 VSAFAS 6.8 p.: ilgalaikis materialusis turtas turi atitikti šiuos kriterijus: <...skirtas tam tikroms savarankiškoms funkcijoms atlikti, t. y. prekėms gaminti, paslaugoms teikti, nuomoti ar administraciniams tikslams; numatomas naudoti ilgiau nei vienus metus daugiau negu vieną veiklos ciklą; jo pasigaminimo savikaina yra ne mažesnė už minimalią ilgalaikio materialiojo turto vertę, kuri yra 500,0 Eur..>. Nustatyta atvejų, kai:* Administracijoje (Juodšilių seniūnijoje) krūmapjovė, kurios vertė 1,73 tūkst. Eur, apskaitoje užregistruota kaip trumpalaikis turtas.

Administracijoje (Nemėžio seniūnijoje) vandens rezervuaro gamybos išlaidos 2,95 tūkst. Eur užregistruotos VRA str. ,,Kitų paslaugų sąnaudos“ vietoj FBA str. ,,Baldai, biuro įranga ir kitas ilgalaikis materialusis turtas“.* Mickūnų seniūnijoje nesivadovaujama 2003-07-03 Finansų ministro įsakymu Nr. 1K-184 Lietuvos Respublikos valstybės ir savivaldybių biudžetų pajamų ir išlaidų klasifikacijos patvirtinimais biudžeto pajamų ir išlaidų klasifikacijos nuostatais: 28,10 tūkst. Eur sniego valymo ir vietinės reikšmės kelių priežiūros išlaidos apskaitytos ekonominės klasifikacijos str. 2.2.1.1.1.30. ,,Kitų prekių ir paslaugų įsigijimo išlaidos“ vietoj str. 2.2.1.1.1.12. ,,Gyvenamųjų vietovių viešojo ūkio išlaidos“
 | **3.Rekomendacija:** Nustatyti vidaus kontrolės priemones, užtikrinančias lėšų panaudojimą pagal patvirtintas sąmatas ir ekonominės klasifikacijos straipsnius.Siekiant užtikrinti finansinių ataskaitų duomenų tikslumą, nustatyta priemonės: 1.Nuo 2023-01-01 įdiegta finansų valdymo sistema „Labbis“, kurioje įgyvendinama sąmatų likučio kontrolė.2.Metų eigoje Asignavimų valdytojams bus teikiami išaiškinimai ir ekonominės klasifikacijos straipsnių detalizacijų konsultacijos. Sudarytos sąlygos kelti kvalifikaciją seminaruose bei gilinti žinias savišvietos būdu. | Terminas2023-12-31 | **1.Įgyvendinta.** 2024-03-26 dienai finansų valdymo sistemoje „Labbis“, įdiegta sąmatų likučio kontrolė, kuri užtikrina lėšų panaudojimą pagal patvirtintas sąmatas.**2.Įgyvendinta**. Darbuotojams buvo organizuojami mokymai dėl naujos programos diegimo, sudarytos sąlygos kelti kvalifikaciją seminaruose bei gilinti žinias savišvietos būdu. Darbuotojai dalyvavo šiuose seminaruose:1.Labbis mokymai;2.Lietuvos savivaldybių finansų ir biudžeto padalinių darbo aktualijos;3.Lietuvos savivaldybių analitinių priemonių – gyvenimo kokybės indekso (GKI), išlaidų atotrūkio vertinimo bei pajamų atotrūkio vertinimo modulių ir 2-iejų naujų pajamų ir išlaidų planavimo modulių – naudojimo praktinėse dirbtuvėse;**4.Efektyvi ir rezultatyvi savivaldybių vykdomų funkcijų sistema - misija įmanoma?** 5.Patikros dėl mokytojų darbo užmokesčio nuostatų taikymo apžvalga. |
| Pagal 2021-01-29 Vilniaus rajono savivaldybės tarybos sprendimu Nr. T3-26 patvirtintą tarybos veiklos reglamento 23 p. nustatytas išlaidų sąrašas ir 200 eurų išmoka (nuo 2022 m. lapkričio mėn. – 250 eurų ). Taip pat 25 p. numatyta: Tarybos nariai kas mėnesį iki kito mėnesio 4 dienos pateikia Bendrajam skyriui ataskaitą su išlaidas pateisinančiais dokumentais (ataskaitinio mėnesio laikotarpio PVM sąskaitomis faktūromis, sąskaitomis faktūromis, kasos aparato kvitais, čekiais). Išlaidas pateisinantys dokumentai turi būti išrašyti Tarybos nario vardu. Atskiros atsiskaitymo tvarkos nėra patvirtinta. Audito procedūrų metu atkreipiame dėmesį, kad Tarybos nariai atskirais atvejais:* pateikia tą pačią dieną pirktų dviejų skirtingų rūšių degalų (dyzelino, benzino ir (ar) dujų) įsigijimo dokumentus. Reglamente nėra reikalavimo Tarybos nariams nurodyti naudojamą transporto priemonę.
* įsigyja degalus ne Vilniaus rajone ar Vilniaus mieste, o kitų rajonų vietovėse. 2022 metais potvarkių dėl Tarybos narių komandiruočių nebuvo. (Pvz., rugsėjo mėn. pateikti keturi degalų įsigijimo kvitai, pagal kuriuos buvo nupirkta 3 rūšių kuro: dyzelino, benzino ir dujų Molėtuose, Kėdainių rajone, Kauno mieste ir Utenoje, balandžio mėn. degalų įsigyta Molėtų r.);
* keletą kartų tas pats Tarybos narys įsigyja degalų tą pačią dieną. (Pvz., 1. Balandžio 19 d. kuro įsigyta 2 kartus su 1 minutės pertrauka skirtingose degalinėse. 2. Gegužės 13 d. kuro įsigyta 3 kartus su 5 minučių pertrauka. 3. Gegužės 16 d. kuro įsigyta 3 kartus su 4 minučių pertrauka. 4. Gruodžio 10 d. kuro įsigyta 2 kartus su 4 minučių pertrauka. 5.Gruodžio 14 d. kuro įsigyta 2 kartus su 1 minutės pertrauka);
* pateikė kitų mėnesių ir net metų degalų įsigijimo kvitus. (Pvz., rugsėjo mėn. pateiktas liepos mėnesio kasos kvitas už 60,00 Eur, 2022 metų balandžio mėn. atsiskaitymui pateiktas 2023 m. balandžio mėn. kasos kvitas už 25,00 Eur);
* tas pats Tarybos narys per mėnesį atsiskaito naudodamas skirtingas nuolaidų korteles. (Pvz., rugsėjo mėnesį toje pačioje degalinėje 4 kartus įsigyta degalų naudojant skirtingas nuolaidų korteles).
 | **4.Rekomendacija:** Užtikrinti, kad Savivaldybės administracijos atsakingi asmenys tinkamai atliktų Tarybos narių pateikiamų dokumentų išankstinę finansų kontrolę.Siekiant užtikrinti finansinių ataskaitų duomenų tikslumą, nustatyta priemonė: pateikti siūlymus dėl Tarybos reglamento tikslinimo. | Terminas2023-12-31 | **Įgyvendinta (stebėsena baigta).** Iki 2023 m. pasiūlymai dėl Tarybos veiklos reglamento tikslinimo buvo surinkti ir pateikti Vilniaus rajono savivaldybės Tarybos veiklos reglamento tobulinimo darbo grupei, kuri visus pasiūlymus įtraukė į Tarybos veiklos reglamentą. Tačiau pasikeitus Vietos savivaldos įstatymo 12 straipsniui, jie tapo nebeaktualūs. 2023-04-13 Vilniaus rajono savivaldybės tarybos sprendimu Nr. T3-119 patvirtintas naujas tarybos veiklos reglamentas, kuriame numatytas ne išmokos dydis ir išlaidų sąrašas, kurios kompensuojamos Savivaldybės, o mokamas atlyginimas atsižvelgiant į Tarybos nario išdirbtą laiką (atlyginimas mokamas kartą per mėnesį).  Tarybos narių darbo laikas Tarybos posėdžiuose, komitetuose, komisijose, Savivaldybės kolegijoje žymimas posėdžių protokoluose, pagal kuriuos Bendrasis skyrius užpildo Tarybos narių darbo laiko apskaitos žiniaraštį (pridedama). Šį žiniaraštį Bendrasis skyrius kiekvieną mėnesį iki einamojo mėnesio 6 dienos pateikia Buhalterinės apskaitos skyriui. Jiems nustatomas 20 procentų Savivaldybės mero darbo užmokesčio dydžio atlyginimas; Savivaldybės tarybos opozicijos lyderiui ir Savivaldybės tarybos komitetų ir nuolatinių komisijų pirmininkams nustatomas 20 procentų didesnio dydžio Savivaldybės tarybos narių atlyginimas; savivaldybės tarybos komitetų ir nuolatinių komisijų pirmininkų pavaduotojams nustatomas 10 procentų didesnio dydžio Savivaldybės tarybos narių atlyginimas. |

Savivaldybės kontrolierė Marija Aliošina

**Sąvokos, apibrėžimai:**

AD – administracijos direktorius.

DPS, Skyrius – dantų protezavimo skyrius.

DT – dantų technikas.

DVS – dokumentų valdymo sistema.

FBA – finansinės būklės ataskaita.

FM – finansų ministerija.

GO – gydytojas odontologas.

GOO – gydytojas odontologas ortopedas.

IS – informacinė sistema.

LR – Lietuvos Respublikos.

NT – nekilnojamojo turto.

OS – odontologijos skyrius.

PASP – pirminė asmens sveikatos priežiūra.

SNTVS – Savivaldybės nekilnojamojo turto valdymo strategija.

VRA – veiklos rezultatų ataskaita.

VRS, Savivaldybė – Vilniaus rajono savivaldybė.

VRSA – Vilniaus rajono savivaldybės administracija.

VSAFAS – viešojo sektoriaus apskaitos ir finansinės atskaitomybės standartai.

VšĮ VRCP – Viešoji įstaiga Vilniaus rajono centrinė poliklinika.

1. Vilniaus rajono savivaldybės kontrolieriaus patvirtintas 2021-09-30 įsakymu Nr.IV-4 „Audito rekomendacijų pateikimo ir įgyvendinimo stebėsenos tvarkos aprašas“ 2.1 p. [↑](#footnote-ref-1)